**หลักเกณฑ์การให้ผู้ถือหุ้นเสนอระเบียบวาระและรายชื่อกรรมการล่วงหน้าสำหรับการประชุมสามัญผู้ถือหุ้นประจำปี 2568**

**ข้อ 1. เจตนารมณ์**

บริษัท โนวา ออร์แกนิค จํากัด (มหาชน) (“บริษัทฯ”) มีความแน่วแน่ที่จะดํารงไว้ซึ่งการจัดการที่เหมาะสมมีประสิทธิภาพและเกิดประสิทธิผลที่ดีที่สุด เป็นที่ยอมรับจากผู้ลงทุนและผู้ที่เกี่ยวข้องทั่วไปอยู่เสมอว่าเป็นกิจการที่มีการกํากับดูแลกิจการที่ดี (Good Corporate Governance)

การให้ผู้ถือหุ้นเสนอระเบียบวาระการประชุมสามัญผู้ถือหุ้น และรายชื่อบุคคลเพื่อเป็นกรรมการล่วงหน้า เป็นส่วนหนึ่งของการกํากับดูแลกิจการที่ดีของบริษัทฯ เพื่อแสดงให้เห็นถึงการปฏิบัติต่อผู้ถือหุ้นทุกรายอย่างเป็นธรรมและเท่าเทียมกัน นอกจากนี้ เพื่อให้มีขั้นตอนและวิธีการในการพิจารณาที่ชัดเจนและโปร่งใส บริษัทฯจึงได้กําหนดหลักเกณฑ์การให้ผู้ถือหุ้นเสนอระเบียบวาระการประชุมสามัญผู้ถือหุ้น และรายชื่อบุคคลเพื่อเป็นกรรมการล่วงหน้า ซึ่งจะช่วยกลั่นกรองระเบียบวาระที่จะเป็นประโยชน์ต่อบริษัทอย่างแท้จริง และคัดสรรบุคคลที่มีคุณสมบัติเหมาะสมมาดํารงตําแหน่งกรรมการบริษัท และสามารถปฏิบัติหน้าที่ได้อย่างมีประสิทธิภาพเพื่อประโยชน์สูงสุดของบริษัทและผู้มีส่วนได้เสียทุกฝ่าย รวมทั้งช่วยให้บริษัทสามารถปฏิบัติตามการกํากับดูแลกิจการที่ดีได้อย่างเป็นรูปธรรม

**ข้อ 2. คุณสมบัติของผู้ถือหุ้น**

ผู้ถือหุ้นที่จะเสนอระเบียบวาระการประชุมหรือเสนอชื่อกรรมการต้องมีคุณสมบัติ ดังนี้

2.1 เป็นผู้ถือหุ้นของบริษัทฯ โดยอาจเป็นผู้ถือหุ้นรายเดียวหรือหลายรายรวมกันได้

2.2 สัดส่วนการถือหุ้นขั้นตํ่า

2.2.1 สัดส่วนการถือหุ้นไม่น้อยกว่าร้อยละ 5 ของจํานวนสิทธิออกเสียงทั้งหมดของบริษัท หรือ

2.2.2 สัดส่วนการถือหุ้นขั้นตํ่าไม่น้อยกว่า 1,000,000 หุ้น และจะต้องถือหุ้นบริษัทในสัดส่วนดังกล่าวต่อเนื่องมาแล้ว

ไม่น้อยกว่า 1 ปี

2.3 ต้องถือหุ้นตามสัดส่วนที่กําหนดในข้อ 2.2 ในวันที่เสนอระเบียบวาระการประชุมหรือ เสนอชื่อกรรมการ

2.4 ต้องถือหุ้นตามสัดส่วนที่กําหนดในข้อ 2.2 ในวัน Record Date เพื่อกําหนดสิทธิในการประชุมสามัญผู้ถือหุ้นในปีนั้น

อนึ่ง หาก บริษัทฯ ตรวจสอบรายชื่อผู้ถือหุ้นในวัน Record Date เพื่อกําหนดสิทธิในการประชุมสามัญผู้ถือหุ้นในปีนั้น (ตามคุณสมบัติของผู้ถือหุ้นตามข้อ 2.4) แล้วไม่พบชื่อผู้ถือหุ้นตามข้อ 2.1 ถือหุ้น ครบถ้วนตามที่กําหนดในข้อ 2.2 แต่วาระการประชุมที่เสนอ หรือชื่อบุคคลที่เสนอเป็นกรรมการของผู้ถือหุ้นตามข้อ 2.1 ได้ถูกบรรจุในระเบียบวาระการประชุมแล้วนั้น บริษัทฯ ขอสงวนสิทธิไม่พิจารณาวาระการประชุมที่เสนอ หรือไม่นําเสนอชื่อบุคคลที่เสนอโดยผู้ถือหุ้นท่านนั้นให้ที่ประชุมพิจารณา

**ข้อ 3. การเสนอระเบียบวาระการประชุม**

**3.1 เรื่องที่จะไม่บรรจุเป็นระเบียบวาระการประชุม**

(1) เรื่องที่ขัดกับกฎหมาย ประกาศ ข้อบังคับ กฎและระเบียบต่าง ๆ ของหน่วยงานราชการ หรือหน่วยงานที่กํากับดูแลบริษัท หรือไม่เป็นไปตามวัตถุประสงค์ ข้อบังคับ มติที่ประชุมผู้ถือหุ้น การกํากับดูแลกิจการที่ดีของบริษัท

(2) เรื่องที่เป็นไปเพื่อผลประโยชน์ของบุคคลหรือกลุ่มบุคคลใดโดยเฉพาะ

(3) เรื่องที่เป็นอํานาจการบริหารจัดการของคณะกรรมการเว้นแต่เป็นกรณีที่ก่อให้เกิดความเสียหายอย่างมีนัยสําคัญต่อผู้ถือหุ้นโดยรวม

(4) เป็นเรื่องที่เกี่ยวกับการดําเนินธุรกิจปกติของบริษัท และข้อมูลที่ผู้ถือหุ้นกล่าวอ้าง ไม่ได้แสดงให้เห็นว่ามีความไม่ปกติของเรื่องดังกล่าว

(5) เรื่องที่บริษัทได้ดําเนินการแล้ว

(6) เรื่องที่อยู่นอกเหนืออํานาจที่บริษัทจะดําเนินการได้

(7) เรื่องที่ผู้ถือหุ้นเคยเสนอต่อที่ประชุมผู้ถือหุ้นเพื่อพิจารณาในรอบ 12 เดือนที่ผ่านมา และได้รับมติสนับสนุนด้วยเสียงที่น้อยกว่าร้อยละ 10 ของจํานวนหุ้นที่มีสิทธิออกเสียงทั้งหมด โดยที่ข้อเท็จจริงในเรื่องนั้นยังไม่ได้เปลี่ยนแปลงอย่างมีนัยสําคัญ

(8) เรื่องที่ผู้ถือหุ้นให้ข้อมูลไม่ครบถ้วน หรือไม่ถูกต้อง หรือ ไม่สามารถติดต่อได้

(9) เรื่องที่เสนอโดยผู้ถือหุ้นที่มีคุณสมบัติไม่ครบถ้วนตามข้อ 2

**3.2 ขั้นตอนในการพิจารณา**

(1) ผู้ถือหุ้นที่มีคุณสมบัติครบถ้วนตามข้อ 2 ต้องจัดทําหนังสือเสนอระเบียบวาระการประชุมต่อคณะกรรมการ โดยใช้แบบเสนอระเบียบวาระการประชุมสามัญผู้ถือหุ้นประจําปี (แบบ ก.) ในส่วนท้ายของหลักเกณฑ์นี้ หรืออาจแจ้งเรื่องอย่างไม่เป็นทางการที่ Email Address เลขานุการบริษัท **secretary@nova-organic.com** ก่อนส่งต้นฉบับของ แบบ ก. ต่อคณะกรรมการภายหลังได้ ทั้งนี้ ผู้ถือหุ้นต้องส่งต้นฉบับของแบบ ก. พร้อมลงลายมือชื่อไว้เป็นหลักฐาน หลักฐานการถือหุ้นตามหลักเกณฑ์ใน 2.2 และ 2.3 ได้แก่ หนังสือรับรองจากบริษัทหลักทรัพย์ หรือ หลักฐานอื่นจากตลาดหลักทรัพย์แห่งประเทศไทย และเอกสารประกอบเพิ่มเติมที่จะเป็นประโยชน์ต่อการพิจารณาของคณะกรรมการ (ถ้ามี) ให้ถึงบริษัท**ภายในวันที่ 31 ธันวาคม 2567** เพื่อให้คณะกรรมการมีเวลาเพียงพอในการพิจารณาระเบียบวาระการประชุมได้

(2) ในกรณีที่ผู้ถือหุ้นหลายรายรวมกันและมีคุณสมบัติครบถ้วนตามข้อ 2 เสนอระเบียบวาระการประชุมต่อคณะกรรมการ ผู้ถือหุ้นรายแรกต้องกรอกข้อมูลในแบบ ก. ให้ครบถ้วนพร้อมลงชื่อไว้เป็นหลักฐาน และผู้ถือหุ้นรายที่ 2 เป็นต้นไป กรอกข้อมูลเฉพาะในส่วนที่ (1) และ (2) ของแบบ ก. ให้ครบถ้วนและลงชื่อไว้เป็นหลักฐานทุกรายแล้วรวบรวมแบบ ก. และ หลักฐานการถือหุ้นพร้อมเอกสารประกอบเพิ่มเติม (ถ้ามี) ของผู้ถือหุ้นทุกรายเป็นชุดเดียวกันเสนอต่อคณะกรรมการหรืออาจส่งเรื่องอย่างไม่เป็นทางการก่อนส่งต้นฉบับตาม (1) ได้

(3) ในกรณีที่ผู้ถือหุ้นรายเดียวหรือหลายรายและมีคุณสมบัติครบถ้วนตามข้อ 2 เสนอระเบียบวาระการประชุมมากกว่า 1 ระเบียบวาระ ผู้ถือหุ้นต้องจัดทําแบบ ก. 1 แบบ ต่อ 1 ระเบียบวาระพร้อมลงชื่อไว้เป็นหลักฐานให้ครบถ้วน หรืออาจส่งเรื่องอย่างไม่เป็นทางการก่อนส่งต้นฉบับตาม (1) ได้

(4) เลขานุการบริษัทจะเป็นผู้พิจารณากลั่นกรองในเบื้องต้นให้คณะกรรมการ โดย

(4.1) เรื่องที่ผู้ถือหุ้นให้ข้อมูลไม่ครบถ้วนหรือไม่ถูกต้อง เลขานุการบริษัทจะแจ้งผู้ถือหุ้น**ภายในวันที่ 14 มกราคม 2568** โดยหากผู้ถือหุ้นไม่ดําเนินการแก้ไข และส่งต้นฉบับคืนให้ถึงบริษัท**ภายในวันที่ 21 มกราคม 2568** เลขานุการบริษัทจะส่งหนังสือแจ้งผู้ถือหุ้นเพื่อทราบการปิดเรื่อง

(4.2) เรื่องที่เสนอโดยผู้ถือหุ้นที่มีคุณสมบัติไม่ครบถ้วนตามข้อ 2 เลขานุการบริษัทจะส่งหนังสือแจ้งผู้ถือหุ้นเพื่อทราบการปิดเรื่อง**ภายในวันที่ 14 มกราคม 2568**

(4.3) เรื่องที่ไม่เข้าข่ายตาม (4.1) หรือ (4.2) เลขานุการบริษัทจะรวมเสนอต่อคณะกรรมการในการประชุมคณะกรรมการ**เดือนกุมภาพันธ์ 2568**

(5) คณะกรรมการจะเป็นผู้พิจารณาความเหมาะสมของระเบียบวาระการประชุมที่ผู้ถือหุ้นเสนอ ซึ่งจะต้องไม่มีลักษณะเข้าข่ายตามข้อ 3 (3.1) (1) – (9) เว้นแต่คณะกรรมการจะพิจารณาเป็นอย่างอื่น

(6) เรื่องที่ผ่านความเห็นชอบจากคณะกรรมการจะบรรจุเป็นระเบียบการประชุมในหนังสือเชิญประชุมผู้ถือหุ้น พร้อมข้อคิดเห็นของคณะกรรมการ และสําหรับเรื่องที่ไม่ผ่านความเห็นชอบจากคณะกรรมการบริษัทจะแจ้งมติคณะกรรมการให้ผู้ถือหุ้นทราบทันทีหลังการประชุมคณะกรรมการหรือในวันทําการถัดไป พร้อมทั้งแจ้งผ่านช่องทางของตลาดหลักทรัพย์แห่งประเทศไทยและเว็บไซต์ของบริษัทที่ https://www.nova-organic.com และแจ้งที่ประชุมผู้ถือหุ้นอีกครั้งในวันประชุมด้วย

**ข้อ 4. การเสนอรายชื่อกรรมการ**

**4.1 คุณสมบัติและลักษณะต้องห้ามของกรรมการ**

บุคคลที่ได้รับเสนอชื่อเป็นกรรมการต้องมีคุณสมบัติและไม่มีลักษณะต้องห้าม ดังนี้

(1) มีอายุไม่เกิน 63 ปี บริบูรณ์ ณ วันที่ได้รับการเสนอ

(2) มีคุณสมบัติถูกต้องและไม่มีลักษณะต้องห้ามตามกฎหมายบริษัทมหาชนจํากัด กฎหมายหลักทรัพย์และตลาดหลักทรัพย์ และกฎหมาย ประกาศ ระเบียบ หรือ หลักเกณฑ์อื่นที่เกี่ยวข้อง ตลอดจนการกํากับดูแลกิจการที่ดีของบริษัท

(3) มีความรู้ ความสามารถ ความเป็นอิสระ ปฏิบัติหน้าที่กรรมการด้วยความระมัดระวังด้วยความซื่อสัตย์ (Duty of Care and Duty of Loyalty) สามารถทุ่มเทอุทิศเวลาได้อย่างเต็มเม็ดเต็มหน่วย มีอายุที่เหมาะสม มีสุขภาพร่างกายที่แข็งแรง และจิตใจที่สมบูรณ์ สามารถเข้าประชุมคณะกรรมการอย่างสมํ่าเสมอ มีการเตรียมตัวเป็นการล่วงหน้าก่อนการประชุมเป็นอย่างดีมีส่วนร่วมที่สร้างสรรค์ในการประชุม มีความตรงไปตรงมา มีความกล้าหาญในการแสดงความคิดเห็นในที่ประชุม และ/หรือ เป็นนักธุรกิจที่มีชื่อเสียง ประวัติการทํางาน และจริยธรรมที่ดีงาม และได้รับการยอมรับจากสังคม

(4) มีความรู้ความสามารถที่สําคัญต่อธุรกิจของบริษัท ได้แก่ ผลิตภัณฑ์เสริมอาหารเพื่อสุขภาพและความงาม สมุนไพร สารสกัด นวัตกรรม การบริหารจัดการและบริหารธุรกิจ การตลาด ธุรกิจระหว่างประเทศ การบัญชี การเงิน กฎหมาย การบริหารรัฐกิจ การบริหารความเสี่ยง การบริหารหรือกํากับดูแลรัฐวิสาหกิจที่จดทะเบียนในตลาดหลักทรัพย์แห่งประเทศไทย รัฐศาสตร์ เศรษฐศาสตร์ วิทยาศาสตร์และเทคโนโลยีงานภาคประชาสังคม วิสาหกิจชุมชน ทรัพยากรธรรมชาติ สิ่งแวดล้อมและการพัฒนาอย่างยังยืน

(5) ไม่ควรดํารงตําแหน่งกรรมการบริษัทหลายแห่งในขณะเดียวกัน

**4.2 ขั้นตอนในการพิจารณา**

(1) ผู้ถือหุ้นที่มีคุณสมบัติครบถ้วนตามข้อ 2 ต้องจัดทําหนังสือเสนอรายชื่อบุคคลเพื่อเป็นกรรมการต่อคณะกรรมการโดยใช้แบบเสนอชื่อบุคคลเพื่อเป็นกรรมการ (แบบ ข.) ในส่วนท้ายของหลักเกณฑ์นี้ หรืออาจแจ้งเรื่องอย่างไม่เป็นทางการที่ Email Address เลขานุการบริษัท **secretary@nova-organic.com** ก่อนส่งต้นฉบับของ แบบ ข. ต่อคณะกรรมการภายหลังได้ทั้งนี้ ผู้ถือหุ้นต้องส่งต้นฉบับของแบบ ข. พร้อมลงลายมือชื่อไว้เป็นหลักฐาน และเอกสารต่าง ๆ ให้ถึงบริษัท**ภายในวันที่ 31 ธันวาคม 2567** ดังนี้

(1.1) หลักฐานการถือหุ้นตามหลักเกณฑ์ใน 2.2 และ 2.3 ได้แก่ หนังสือรับรองจากบริษัทหลักทรัพย์ หรือหลักฐานอื่นจากตลาดหลักทรัพย์แห่งประเทศไทย

(1.2) หลักฐานการให้ความยินยอมของบุคคลที่ได้รับการเสนอชื่อในแบบ ข.

(1.3) เอกสารประกอบการพิจารณาด้านคุณสมบัติ ได้แก่ การศึกษา ประวัติการทํางาน (Curriculum Vitae) และการอบรมจากสมาคมส่งเสริมสถาบันกรรมการบริษัทไทย (IOD) ของบุคคลที่ได้รับการเสนอชื่อ

(1.4) เอกสารประกอบเพิ่มเติมที่จะเป็นประโยชน์ต่อการพิจารณาของคณะกรรมการ (ถ้ามี)

(2) ในกรณีที่ผู้ถือหุ้นหลายรายรวมกันและมีคุณสมบัติครบถ้วนตามข้อ 2 เสนอบุคคลเพื่อเป็นกรรมการต่อคณะกรรมการ ผู้ถือหุ้นรายแรกต้องกรอกข้อมูลในแบบ ข. ให้ครบถ้วนพร้อมลงชื่อไว้เป็นหลักฐานและผู้ถือหุ้นรายที่ 2 เป็นต้นไปกรอกข้อมูลเฉพาะในส่วนที่ (1) และ (2) ของแบบ ข. ให้ครบถ้วนและลงชื่อไว้เป็นหลักฐานทุกรายแล้วรวบรวมแบบ ข. และหลักฐานการถือหุ้นของผู้ถือหุ้นทุกรายเป็นชุดเดียวกันเสนอต่อคณะกรรมการ หรืออาจส่งเรื่องอย่างไม่เป็นทางการก่อนส่งต้นฉบับ

ตาม (1) ได้

(3) ในกรณีที่ผู้ถือหุ้นรายเดียวหรือหลายรายและมีคุณสมบัติครบถ้วนตามข้อ 2 เสนอบุคคลเพื่อเป็นกรรมการมากกว่า 1 คน ผู้ถือหุ้นต้องจัดทําแบบ ข. 1 แบบ ต่อกรรมการ 1 คน พร้อมลงชื่อไว้เป็นหลักฐานให้ครบถ้วน และแนบหลักฐานตาม (1.2) – (1.4) ของบุคคลที่ได้รับการเสนอชื่อเป็นกรรมการทุกคนด้วย หรืออาจส่งเรื่องอย่างไม่เป็นทางการก่อนส่งต้นฉบับได้ตาม (1)

(4) เลขานุการบริษัทจะเป็นผู้พิจารณากลั่นกรองในเบื้องต้นให้คณะกรรมการ โดย

(4.1) หากผู้ถือหุ้นให้ข้อมูลไม่ครบถ้วนหรือไม่ถูกต้อง เลขานุการบริษัทจะแจ้งผู้ถือหุ้น**ภายในวันที่ 14 มกราคม 2568** โดยหากผู้ถือหุ้นไม่ดําเนินการแก้ไข และส่งต้นฉบับคืนให้ถึงบริษัท**ภายในวันที่ 21 มกราคม 2568** เลขานุการบริษัทจะส่งหนังสือแจ้งผู้ถือหุ้นเพื่อทราบการปิดเรื่อง

(4.2) หากบุคคลที่ได้รับการเสนอชื่อมีคุณสมบัติไม่ครบถ้วนหรือมีลักษณะต้องห้ามตามข้อ 4.1 หรือผู้ถือหุ้นที่เสนอชื่อกรรมการมีคุณสมบัติไม่ครบถ้วนตามข้อ 2 เลขานุการบริษัทจะส่งหนังสือแจ้งผู้ถือหุ้นเพื่อทราบการปิดเรื่อง**ภายในวันที่ 14 มกราคม 2568**

(4.3) กรณีที่ไม่เข้าข่ายตาม (4.1) หรือ (4.2) เลขานุการบริษัทจะรวมเสนอต่อคณะกรรมการสรรหาและคณะกรรมการในการประชุม**เดือนกุมภาพันธ์ 2568**

(5) คณะกรรมการสรรหาจะเป็นผู้พิจารณาความเหมาะสมของบุคคลที่ได้รับการเสนอชื่อตามหน้าที่และความรับผิดชอบของคณะกรรมการสรรหาเพื่อนําเสนอคณะกรรมการต่อไป เว้นแต่คณะกรรมการสรรหาหรือคณะกรรมการจะพิจารณาเป็นอย่างอื่น

(6) บุคคลที่ผ่านความเห็นชอบจากคณะกรรมการบริษัท จะถูกบรรจุรายชื่อในระเบียบวาระการประชุมสามัญผู้ถือหุ้นพร้อมข้อคิดเห็นของคณะกรรมการ และบุคคลที่ไม่ผ่านความเห็นชอบจากคณะกรรมการสรรหาหรือคณะกรรมการ บริษัทฯจะแจ้งมติคณะกรรมการให้ผู้ถือหุ้นทราบทันทีหลังการประชุมคณะกรรมการหรือในวันทําการถัดไป พร้อมทั้งแจ้งผ่านช่องทางของตลาดหลักทรัพย์แห่งประเทศไทย และเว็บไซต์ของบริษัทที่ https://www.nova-organic.com และแจ้งที่ประชุมผู้ถือหุ้นอีกครั้งในวันประชุมด้วย

**แบบ ก.**

**แบบเสนอระเบียบวาระการประชุมสามัญผู้ถือหุ้นประจำปี**

(1) ข้าพเจ้านาย/นาง/นางสาว \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เป็นผู้ถือหุ้นของบริษัท โนวา ออร์แกนิค จํากัด (มหาชน) หรือ NV จํานวน \_\_\_\_\_\_\_\_\_\_\_\_\_\_\_\_\_\_\_ หุ้น

อยู่บ้านเลขที่ \_\_\_\_\_\_\_\_\_\_\_\_\_\_\_\_\_\_\_\_\_ ถนน \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ตําบล/แขวง\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อําเภอ/เขต \_\_\_\_\_\_\_\_\_\_\_\_\_\_\_\_\_\_\_\_ จังหวัด \_\_\_\_\_\_\_\_\_\_\_\_\_\_\_\_\_\_\_\_หมายเลขโทรศัพท์มือถือ\_\_\_\_\_\_\_\_\_\_\_\_\_\_\_\_\_\_\_\_\_

หมายเลขโทรศัพท์บ้าน/ที่ทํางาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail (ถ้ามี)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) ข้าพเจ้ามีความประสงค์ขอเสนอระเบียบวาระการประชุมสามัญผู้ถือหุ้นประจําปี \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เรื่อง \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3) โดยมีข้อเสนอ ( ) เพื่อทราบ / ( ) เพื่อพิจารณา / ( ) เพื่ออนุมัติ (โปรดทําเครื่องหมาย 🗸ระบุประเภทข้อเสนอ)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

และมีข้อมูลประกอบที่จะเป็นประโยชน์ต่อการพิจารณา (เช่น ข้อเท็จจริง หรือเหตุผล เป็นต้น)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ซึ่งมีเอกสารประกอบเพิ่มเติมที่ได้ลงชื่อรับรองความถูกต้องไว้แล้วทุกหน้า จํานวน \_\_\_\_\_\_\_\_\_\_\_\_\_\_\_\_แผ่น

ข้าพเจ้าขอรับรองว่าข้อความในแบบ ก. นี้ หลักฐานการถือหุ้น และเอกสารประกอบเพิ่มเติม ถูกต้องทุกประการและเพื่อเป็นหลักฐาน

ข้าพเจ้าจึงได้ลงชื่อไว้เป็นสําคัญ ดังนี้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ผู้ถือหุ้น

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

วันที่ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

หมายเหตุ 1. ผู้ถือหุ้นต้องแนบหลักฐานการถือหุ้นได้แก่ หนังสือรับรองจากบริษัทหลักทรัพย์หรือหลักฐานอื่นจากตลาดหลักทรัพย์ฯ และในกรณีผู้ถือหุ้นเป็นบุคคลธรรมดา ต้องแนบสําเนาบัตรประจําตัวประชาชน/หนังสือเดินทาง (กรณีเป็นชาวต่างประเทศ) และรับรองสําเนาถูกต้อง และในกรณีผู้ถือหุ้นเป็นนิติบุคคลจะต้องแนบสําเนาหนังสือรับรองนิติบุคคล และสําเนาบัตรประจําตัวประชาชน/หนังสือเดินทาง (หากเป็นชาวต่างประเทศ) ของกรรมการผู้มีอํานาจที่ได้ลงชื่อในแบบ ก. ฉบับนี้ พร้อมทั้งรับรองสําเนาถูกต้อง

2. ผู้ถือหุ้นสามารถส่งแบบ ก. อย่างไม่เป็นทางการทาง Email Address เลขานุการบริษัทที่ **secretary@nova-organic.com** ก่อนส่งต้นฉบับของแบบ ก.

3. ต้นฉบับของแบบ ก. จะต้องส่งถึงบริษัท**ภายในวันที่ 31 ธันวาคม 2567** เพื่อให้คณะกรรมการพิจารณา ตามหลักเกณฑ์ของบริษัท และเสนอที่ประชุมสามัญผู้ถือหุ้นประจําปี 2568

4. ในกรณีที่ผู้ถือหุ้นหลายรายรวมกันเสนอระเบียบวาระ ผู้ถือหุ้นทุกรายต้องกรอกแบบ ก. และลงชื่อไว้เป็นหลักฐานทุกรายแล้วรวบรวมเป็นชุดเดียวกันตามหลักเกณฑ์ข้อ 3.2 (2)

5. ในกรณีที่ผู้ถือหุ้นรายเดียวหรือหลายรายเสนอระเบียบวาระมากกว่า 1 ระเบียบวาระ ผู้ถือหุ้นต้องจัดทําแบบ ก 1 แบบต่อ 1 ระเบียบวาระและดําเนินการตามหลักเกณฑ์ข้อ 3.2 (3)

6. กรณีผู้ถือหุ้นมีการแก้ไขคํานําหน้าชื่อ ชื่อ ชื่อสกุล จะต้องแนบสําเนาหลักฐานการเปลี่ยนแปลงดังกล่าว พร้อมทั้งรับรองสําเนาถูกต้อง

7. บริษัทฯ. จะตัดสิทธิผู้ถือหุ้นที่ให้ข้อมูลไม่ครบถ้วน หรือไม่ถูกต้อง หรือ ไม่สามารถติดต่อได้ หรือมีคุณสมบัติไม่ครบถ้วน

**กรุณาส่ง**

**เลขานุการบริษัท**

**บริษัท โนวา ออร์แกนิค จำกัด (มหาชน)**

**468 พระรามที่ 2 ซอย 60 แยก 5 แขวงแสมดำ**

**เขตบางขุนเทียน จังหวัดกรุงเทพมหานคร**

**10150**

(แบบเสนอระเบียบวาระการประชุมผู้ถือหุ้นประจําปี 2568 )

**แบบ ข.**

**แบบเสนอชื่อบุคคลเพื่อเป็นกรรมการ**

(1) ข้าพเจ้านาย/นาง/นางสาว \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

เป็นผู้ถือหุ้นของบริษัท โนวา ออร์แกนิค จํากัด (มหาชน) หรือ NV จํานวน \_\_\_\_\_\_\_\_\_\_\_\_\_\_\_\_\_\_\_ หุ้น

อยู่บ้านเลขที่ \_\_\_\_\_\_\_\_\_\_\_\_\_\_\_\_\_\_\_\_\_ ถนน \_\_\_\_\_\_\_\_\_\_\_\_\_\_\_\_\_\_\_\_\_\_\_\_ ตําบล/แขวง\_\_\_\_\_\_\_\_\_\_\_\_\_\_\_\_\_\_\_\_\_\_\_\_

อําเภอ/เขต \_\_\_\_\_\_\_\_\_\_\_\_\_\_\_\_\_\_\_\_ จังหวัด \_\_\_\_\_\_\_\_\_\_\_\_\_\_\_\_\_\_\_\_หมายเลขทรศัพท์มือถือ\_\_\_\_\_\_\_\_\_\_\_\_\_\_\_\_\_\_\_\_\_\_

หมายเลขโทรศัพท์บ้าน/ที่ทํางาน \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail (ถ้า)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(2) ข้าพเจ้ามีความประสงค์ขอเสนอชื่อนาย/นาง/นางสาว\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อายุ \_\_\_\_\_\_ ปี เป็นกรรมการของบริษัทฯ ซึ่งมีคุณสมบัติครบถ้วนและไม่มีลักษณะต้องห้ามตามหลักเกณฑ์ของบริษัทและมีหลักฐานการให้ความนยอมของบุคคลที่ได้รับการเสนอชื่อ พร้อมเอกสารประกอบการพิจารณาด้านคุณสมบัติ ได้แก่ การศึกษา และประวัติการทํางาน และเอกสารประกอบเพิ่มเติมที่ได้ลงชื่อรับรองความถูกต้องไว้แล้วทุกหน้า จํานวน \_\_\_\_\_\_\_\_\_\_\_\_\_\_\_\_ แผ่น

ข้าพเจ้าขอรับรองว่าข้อความในแบบ ข. นี้ หลักฐานการถือหุ้น หลักฐานการให้ความยินยอม และเอกสารประกอบทั้งหมดถูกต้องทุกประการ และเพื่อเป็นหลักฐาน ข้าพเจ้าจึงได้ลงชื่อไว้เป็นสําคัญ ดังนี้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ผู้ถือหุ้น

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

วันที่ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(3) ข้าพเจ้านาย/นาง/นางสาว \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_บุคคลที่ได้รับการเสนอชื่อเป็นกรรมการตาม (2) ยินยอมและรับรองว่ามีคุณสมบัติครบถ้วนและไม่มีลักษณะต้องห้ามตาม (2) ข้างต้น รวมทั้งยอมรับการปฏิบัติตามการกำกับดูแลกิจการที่ดีของบริษัท และเพื่อเป็นหลักฐาน ข้าพเจ้าจึงได้ลงชื่อไว้เป็นสําคัญ ดังนี้

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ บุคคลที่ได้รับการเสนอชื่อ

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

วันที่ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

หมายเหตุ 1. ผู้ถือหุ้นต้องแนบหลักฐานการถือหุ้นได้แก่ หนังสือรับรองจากบริษัทหลักทรัพย์หรือหลักฐานอื่นจากตลาดหลักทรัพย์ฯ และในกรณีผู้ถือหุ้นเป็นบุคคลธรรมดา ต้องแนบสําเนาบัตรประจําตัวประชาชน/หนังสือเดินทาง (กรณีเป็นชาวต่างประเทศ) และรับรองสําเนาถูกต้อง และในกรณีผู้ถือหุ้นเป็นนิติบุคคลจะต้องแนบสําเนาหนังสือรับรองนิติบุคคล และสําเนาบัตรประจําตัวประชาชน/หนังสือเดินทาง (หากเป็นชาวต่างประเทศ) ของกรรมการผู้มีอํานาจที่ได้ลงชื่อในแบบ ข. ฉบับนี้ พร้อมทั้งรับรองสําเนาถูกต้อง

2. ผู้ถือหุ้นสามารถส่งแบบ ข. อย่างไม่เป็นทางการทาง Email Address เลขานุการบริษัทที่ **secretary@nova-organic.com** ก่อนส่งต้นฉบับของแบบ ข.

3. ต้นฉบับของแบบ ข. จะต้องส่งถึงบริษัท**ภายในวันที่ 31 ธันวาคม 2567** เพื่อให้คณะกรรมการสรรหาและคณะกรรมการ พิจารณาตามหลักเกณฑ์ของบริษัท และเสนอที่ประชุมสามัญผู้ถือหุ้นประจําปี 2568

4. ในกรณีที่มีผู้ถือหุ้นหลายรายรวมกันเสนอบุคคลเพื่อเป็นกรรมการ ผู้ถือหุ้นทุกรายต้องกรอกแบบ ข. และลงชื่อไว้เป็นหลักฐานทุกรายแล้วรวบรวมเป็นชุดเดียวกันตามหลักเกณฑ์ข้อ 4.2 (2)

5. กรณีที่ผู้ถือหุ้นรายเดียวหรือหลายรายเสนอชื่อบุคคลเป็นกรรมการมากกว่า 1 ราย ผู้ถือหุ้นต้องจัดทําแบบ ข. 1 แบบต่อกรรมการ 1 คน และดําเนินการตามหลักเกณฑ์ข้อ 4.2 (3)

6. กรณีผู้ถือหุ้นมีการแก้ไขคํานําหน้าชื่อ ชื่อ ชื่อสกุล จะต้องแนบสําเนาหลักฐานการเปลี่ยนแปลงดังกล่าว พร้อมทั้งรับรองสําเนาถูกต้อง

7. บริษัทฯ จะตัดสิทธิผู้ถือหุ้นที่ให้ข้อมูลไม่ครบถ้วน หรือไม่ถูกต้อง หรือ ไม่สามารถติดต่อได้ หรือมีคุณสมบัติไม่ครบถ้วน หรือบุคคลที่ได้รับการเสนอชื่อมีคุณสมบัติไม่ครบถ้วนหรือมีลักษณะต้องห้าม

**กรุณาส่ง**

**เลขานุการบริษัท**

**บริษัท โนวา ออร์แกนิค จำกัด (มหาชน)**

**468 พระรามที่ 2 ซอย 60 แยก 5 แขวงแสมดำ**

**เขตบางขุนเทียน จังหวัดกรุงเทพมหานคร**

**10150**

(แบบเสนอชื่อบุคคลเพื่อเป็นกรรมการประจําปี 2568 )